Vodacom struikel in Please Call Me-hofsaakVodacom kon Maandag nie daarin slaag om ŉ saak oor die Please Call Me-ontwerp in die hooggeregshof geskrap te kry nie, het die Business Report Dinsdag berig. Die hof het Maandag Vodacom se poging om die saak tersyde te stel, van die hand gewys en die saak sal volgende week voortduur. Nkosana Makate, ŉ voormalige werknemer van Vodacom, beweer hy het die Please Call Me-diens in 2000 ontwerp. Hy beweer Philip Geissler, wat destyds sy baas was, het in ŉ mondelingse ooreenkoms belowe dat Geissler by Vodacom vergoeding sal reël vir dié idee. Geissler het die idee aan Vodacom voorgelê en gesê hy sal onderhandel dat Makate vergoed word daarvoor, sodra die konsep ontwikkel is en die tegniese en kommersiële aspekte in plek was, wat glo nie gebeur het nie. Makate het die hof in 2008 genader om Vodacom te forseer om ŉ billike vergoeding vir sy idee uit te loof. Volgens die berig vergoed Vodacom nie sy werknemers buiten hul normale vergoeding nie. – SAPA